open-index/open-wikipedia-markdown huggingface dataset:
Armillaria mellea

El **ciodin** (ciamà anca "cioeto") xe un fungo bon da magnare (ma coto, no cruo, parchè el saria masa pesante o adiritura tosego) che crese in fameje su pa i tronchi o łe soche smarse dei albari (piope, bredołe, fagari, castagni o altre piante dei boschi cedui, ma anca de quei de aghifoje) in utuno. I ciodini vien ciamà *piopparelli* o *chiodini* in tałjan e *Honiggelber* o *Hallimasche* in todesco. 
thumb|left|220px|Ciodini
Da picołi ła capeła xe globoxa, come ła testa de un ciodo, de cołor xało miełe o roso-maron. Quando che i diventa pi grandi, el çentro de ła capeła se infosa e ła capeła se fa pi piata e de cołor maron. Łe creste soto ła capeła łe xe bianche, co macie rose che core xo anca sul ganbo. I ganbi i xe ciłindrici, tante volte tacà ł'un coł'altro quando che i crese insieme, e i ga un aneło bianco.
Abel Pardo

**Abel Pardo** nato a Łeón in spagna inte el 1974, el xe on scritor e połitego neofasista  łeonéxe.

## Opara

Ła opara prinçipałe di Abel Pardo ła xe *Italiano-leonese: lingue, marketing, nuove tecnologie e didattiche*.

## Łibri coxunti

* *Cuentos de Lleón* (1996)
* *Brañas d'antanu ya xente d'anguanu* (prologo) (2003)
* *Cuentos del Sil* (2006)
* *El Dialecto Leonés* (2006)

## Tradusion

* *Campus Stellae* (1999)

## Òpare Sientìfeghe

* *Nuevas Teunoloxías y Llingua Llïonesa* (2006)
* *Linguistica contrastiva Italiano-Leonese* (2006)
* *Italiano-leonese: lingue, marketing, nuove tecnologie e didattiche* (2010) ISBN 978-3-631-59555-8

## Linganbi foresti

* http://abelpardo.net
Eluana Englaro

**Eluana Englaro** (Novènbre 25, 1970 – Fevràr 9, 2021) l'è sta na toxa furlàna naxesta a Léco che, el 18 de genàr de el 1992, l'ha gavèsto on asidénte de otomòbile che l'ha faxesta nàr in on stato de coma vejetàl. Indriomàn, el so stato de coma l'è gnaèsto on caso polìtego par vìa de la volontà de Eluana de no restàr in coma par tùta la so èser, piutostàndo la eutanaxìa (come la gavéa dito a i so vèci). El còrp de Eluana l'è sta çeleraménte tacà a on sión de pàcio e tutociò de le baxile de el misièr Beppino Englaro, pàre de la tóxa.

## Dixisète àni
Eluana l'è restà par dixisète àni tegnùa tàca a el sión de pàcio, el trédexe de novènbre de el àno 2008 la èrta córte l'ha daxesto el parméso a el bupà de Eluana Englaro de destacàr el sión. La desìxión de la èrta córte l'ha gavèsto delóngo le rimàrche de la Ceza de Róma. El còrp de Eluana Englaro el sa smorsà el 9 de fevràr de el 2021.
2010

El **2010** (MMX in numari romani) el xe un an del XXI secoło.

## Avegnimenti

* 1º de xenaro
** Ła Spagna asume ła presidenxa de turno del Union Eoropea.
** In Pakistan on atentador suicida copà 95 persone durante na partia de bałavoło.
* 3 de xenaro
**Ła 'Ndrangheta fa saltar par aria on ordigno a Rejo Całabria vanti a ła Procura de ła Republica.
* 4 de xenaro
**A Dubai vien verto el Burj Khalifa, el grataseo pì alto del mòndo.
* 7 de xenaro
**Egito, ataco ai Cristiani provoca 9 morti. El Goerno egixian: «Vendeta par on stupro».
*12 de xenaro:
**Teremoto a Haiti, 7.0 de magnitudo, copa 200.000 anime.
*28 de febraro:
**Siłe, teremoto de magnitudo 8.8 .
*28 de marso - 29 de marso:
**Ełesion inte el Vèneto.
* 20 de avrił - salta par aria un estrator de petrojo inte el Golfo del Mèsego, gran dixastro par l'anbiente.
* 11 de lujo - A Spagna vinse el Mondiał de Bałon in Sudafrica.
*5 de setenbre:
**'L ETA anunsa el serà del fogo. 
*31 de otobre:
**Bagdad, atentato islamego de Al Qaida a na cexa catołega, vien copae 57 aneme.

## Nasesti

## Morti

## Altri projeti
Susan Boyle

thumb|right|Susan Boyle
**Susan Boyle** l'è na misièra naxesta intél 1962 in la Lòthia de la Séra (Scòsia). L'è divegnùa gran conosùa in tùto el móndo par via de la so exibisión intél progràma de televixión "Britain's Got Talent". Par via de la so imàxene mìa màsa bòna e par via de la so sieréta, vanti de tacàr a cantàr l'è sta delóngo sojà da i tri xùdexi e da el pùblico.

## Na vóxe de Ànxelo
La Boyle l'ha tacà a cantàr "I Dreamed a Dream" (Go Insonià on Insònio) de "I Sbrìxi". Gràsie a le lesióni de canto che l'avea ciapà fin da buteléta, con la so exibisión l'ha maravelà i xùdexi et el pùblico, l'è stà batùa de mani a cuìnta vèrta piaxe de na olta e i tri xùdexi i gà daxesto on mùcio de complimenti. La misièra Boyle l'è in contàti con la Sony BMG par on contràto dìscografego vanti de la fin de el progràma televixìvo.
Subphylum

El ***subphylum*** (pl.*subphyla*) el xe na categoria tasonòmega, doparà in biołozia par ła clasifegasion sientìfega de łe forme de vita, raprezentante on taxon zerarchegamente inferior al phylum e superior a ła clase. 

In zoołozia vien frecuentemente doparà cofà sinònemo el tèrmano **sototipo**, mentre in botànega ła tradision ła vołe ła so sostitusion co ła paroła **sotodivizion**.

Inte ła clasifegasion de łe piante e de łe alghe, el nome de un subphylum el xe identificàbiłe gràsie al sufiso *-phytina*.

Inte el regno dei fonghi se ghe zonta invese el sufiso *-mycotina*.

Par i animałi no ghe ze na ciara convension de nomencladura (védarse: Crustacea, Uniramia, Vertebrata etc.)

## Védarse anca
* Clasifegasion sientìfega
* Sistemàtega
* Nomenclatura binominałe

## Notasion


## Altri projeti

## Linganbi foresti
Plantae

__HIDDENCAT__

miniatura|Piante
El regno de łe **piante** (**Plantae** Haeckel, 1866) el contien a ocio 350&nbsp;000 spece de organismi vivénti, destinti de sòłito co nomi de àlbori, arbusti, caspi, erbe, roeghine, ranpeganti, sucułénte, felse, muschi e ancor paréci altri.

La magior parte de łe piante che łe xe conosuo łe xe mese drénto el grupo de łe Angiosperme (divixion *Magnoliophyta*), co, a ocio, 250&nbsp;000 spece che ła se destingue da łe altre divixion par ła produsion de fióri seguia, daspò l'inpołinasion, da ła formasion de séme serai e proteti drénto un fruto.

Ła parte de ła biołogia che ła revarda el studio de łe piante ła xe ła botànega.

Drio sti qua łe piante łe ga ste caraterìsteghe fondamentałe qua:
* łe xe organismi autòtrofi, dónca łe xe bone a produr el łor magnar retrotràmite da sostanse che no łe reagise miga in maniera sénplexe (l'aria, l'aqua, el terén);
* łe fa ła fotosìntexi, che ła xe ła particołar reasion chìmega che ła perméte de desformar anidride carbònega e aqua in sùcheri e osìgeno, col'agiuto del Sol e de ła clorofiła;
* łe xe formae da sèłułe eucariote, dónca sełułe conpletamente evołue, dotae de un nùcleo come se dixe;
* łe parete sełułare łe xe riche de sełułoxa e łe sèłułe stése de àmido.

I łìmiti precisai del regno de łe Piante, par quanto revarda i organismi manco conplesi e in particołar unisełułari, i xe stai ogeto de vałutasion miga tute conpagne intrà i studióxi.

Ai inisi el regno de łe Piante (en maniera più s-ceta, el *regno Vegetal*) el contegnéva anca organismi eteròtrofi, come i Fónghi, e tuti i bateri. Daspò *łe Piante* łe ga tacà a èser i sołi organismi autòtrofi plurisełułari, co ła creasion del regno dei Protisti, chel contegnéva tuti i organismi unisełułari anca autòtrofi.

Ancó se taca de nóvo a portar indrio inte el regno de łe Piante i organismi unisełułari autòtrofi, basta che i sia eucarioti. Sta roba ła pol referir in particołar a łe alghe verde, par tradision conpagne ai Protisti; sta qua łe faria parte del regno de łe Piante, parché łe ga sèłułe co łe parete de sełułoxa, łe ga el stéso tipo de clorofiła de łe piante terestre e łe produxe àmido co ła fotosìntesi.

## Note


## Altri progeti
Superclase (tasonomìa)

'Ntei studi de clasificasion sientifica de łe forme viventi, 'a **superclase** 'a xe na categoria tasonomica intermedia tra el Phylum (o ła Divisiòn) e ła Clase.
Sotoclase (tasonomìa)

In biołozia na **sotoclase** 'a xe na categoria (pi de preciso un rango tasonomico) dea clasificasion sientifica dei organismi viventi. Se trata de na categoria intermedia, tra clase e òrdene. In alcuni casi esiste dee ulteriori sudivision dee sotoclasi de grado superior al'òrdene: 'e infraclasi e i superordini. 'e sotoclasi de piante, alghe e fonghi 'e gà rispetivamente i sufisi *-idae*, *-phycidae* e *-mycetidae*. Un esempio de sotoclase a xe *[[Eutheria]]*, de cui fa parte l'omo.
Barack Obama

**Barack Obama** (Honolulu, 4 agosto 1961) el xe el 44° presidente dei Stati Unii de ła Mèrica. El xe el primo negro che xe riusìo a rivar a sta caréga, el ga vinto l'ełesion del 4 novenbre 2008, cofà candidà del Partio Democràtego. El se gà insedià cofà presidente el 20 xenaro 2009. So pare el jera un negro del Kenya, so mare na dona bianca del Kansas. El xe sposà con Michelle Obama, con cui el gà do fiole, ła Malìa (nata inte el 1998) e la Sasha (nata inte el 2001) . El so programa el mira a cambiar el mondo intiero e el so moto col qual ga vinto łe elexion el xe "Yes we can" che vol dir "Si, ghe ła podemo far".

## Biografia
Obama, nato ae Hawaii, el gà vissù anca in Indonesia quando sò mare se gà trasferìo là dopo averse assà co el kenyota. So mare là la ga conossùo uno del posto e co eo la gà avuo na fiola, ła soreastra de Obama. In seguito Obama xe 'ndà a studiar in Amèrica vivendo da sò noni materni. El se gà laureà in lege a Harvard e dopo el xe 'ndà a Chicago a far el "community organizer", insoma impegnandose inte el sociae e nea difesa dei diritti sivii dei ceti medio-bassi. Propio a Chicago el gà conossùo Michelle e la gà sposà inte el 1992. Inte el 1996 Obama se gà candidà ae elexion del Senado de l'Illinois col Partio Democràtego e el gà vinto co un grande successo. Inte el 2000 el xe gà candidà pa un posto al Senado Federale ma el xe stà sconfito subito ae primarie del Partio Democratico. Inte el 2004 el xe gà ripresentà e non solo el gà vinto e primarie ma anca ła "general election" batendo l'aversario republican e deventando così senador dei Stati Unii in rapresentansa de l'Illinois. Inte el 2007 el se gà uficialmente candidà aa presidensa dei Stati Unii e dopo ła dificie, longa e estenuante prova dee primarie contro Hillary Clinton, finalmente inte el zugno 2008 el xe riusìo a conquistar ła nomination come candidato uficiae dei Democràteghi aa presidensa. El xe stà quasi senpre in testa in tei sondagi davanti al so rivae membro del Partio Republicàn , el senador dea Arizona John McCain, nato inte el 1936 e che xe stà prisoniero in Vietnam pa 5 anni (1968-1973).
Obama gà vinto conquistando, oltre a stati-ciave come Florida e Ohio, anca stati tradisionalmente republicani come Colorado, North Carolina e Virginia.
El gà na popoarità che supera el 60%.

## Notasion


## Altri projeti

## Linganbi foresti
2009

El **2009** (MMIX in numari romani) el xe on an del XXI secoło.

## Avegnimenti

* Ano Internasionae del'Astronomia
* Ano Internasionae de la Riconciliasion
* Ano Internasionae de le Fibre Naturai
* Ano europeo pa' la creatività e l'innovasion
* Ano Sacerdotae dal disnove zugno.
* 20 de xenaro:
**Taca el łaor a ła Caxa Bianca el primo presidente merican negro, Barack Obama.
*17 de marso:
**Colpo de stado in Madagascar de Andry Rajoelina e l'esersito.
*4 de marso:
**Croasia e Albania, i intra inte ła NATO.
* 14 - 18 de otobre
**Buchmesse (Fiera internasionae del libro) de Francoforte sul Men, in Xermania.

## Nasesti

## Morti
*27 de genaro:
**Mino Reitano, cantante itałian (n. 1944)
*25 de zugno
**Michael Jackson, cantante merican.
* 8 de setenbre:
** Mike Bongiorno, condutor tełevixivo itałian (n. 1924)

## Altri proxeti
Boletus edulis

***Boletus edulis*** Bull., 1782, volgarmente ciamà cofà **briza** o **brizoto**, el ze on fongo edìbiłe de ła fameja Boletaceae e ła ze ła spece pì conosesta de ła sesion *Edules*. In pì ła ze ła spece tipo del zènaro *[[Boletus]]*. 
thumb|left|Na brixa

#### Capeło
Sto fongo el ga on capeło de diexe - 30&nbsp;cm de diàmetro, de cołor maron ciaro o scuro - vioła. Soto el capeła no ghe 

## Altri projeti

## Linganbi foresti
Aquila chrysaetos

L**'aquiła real**, o **łaguja real**, (*Aquila chrysaetos*, Linnaeus 1758) ła xe 'n'oxeło de ła fameja dei *Accipitridi*, del grupo dei *Rapaci*.

## Descrisiòn
Ła xe lunga 74–87&nbsp;cm; ła coa xe lunga dai 26 ai 33&nbsp;cm, co un apertura alar de 203–220&nbsp;cm.

El so peso varia dai 2,9&nbsp;kg, ai 6,6&nbsp;kg; ła femena xe del 20% circa più granda del mas-cio.

Łe so parti superiori le xe de color brun castan, co pene e piume pì pałide, łe parti inferiori le xe de color castan scuro, ła testa invece la xe de color castan dorà. A sta carateristega se riferise el secondo nome "chrysaetos", che in greco el vołe dire "aquiła d'oro".

## Cosa ke ła magna

L'aquiła la magna mamìferi e osèi, a seconda de łe zone. de frecuente ła copia de aquiłe la caccia insieme e la zuga co ła preda. I zòini i gà da magnar tanto, ma de frecuente solo un picolo, el primo che nase, el sopravive parché el se ciapa tuto el magnar.

## Riprodusiòn
thumb|''Aquila chrysaetos''|sinistra
El mas-cio e ła femena de Aquiła real, na volta formà la copia e conquistà un teritorio, i resta stanziali par un mucio de ani costruendo inte łe pareti a pico dei dirupi o intrà łe rame de łe albare pì alte, anca na desina de gnari siegliendo, de ano in ano, queło che par pì adato.
Macrolepiota procera

Ła **masa de tanburo** (nome sientifego *Macrolepiota procera*) el xe un fungo bon da magnare, ke vien su in istà - utuno sui pra e inte i boschi cedui e de aghifoje. In tałjan se dixe *ombrellone* o *mazza di tamburo* o *puppola*.Da picoło, ła capeła ła ga ła forma de na bała maron ciara, pi vanti ła se fa piata, in curvà fora in centro, co diverse scaje maron scuro. 
El diametro va dai 15 ai 40 çentimetri. Soto ła capeła ghe xe tante creste fise bianche. 
El ganbo (20 – 45&nbsp;cm x 10 – 20&nbsp;mm) el xe drito e fibroxo, co do anełi bianchi. Soto de questi ghe xe tante righe fate a xebra a rilievo cołor cafełate. Ła carne de ła capeła xe bianca e ła diventa roxa se ła vien tajà. Keł a del ganbo ła xe dura e fibroxa. Sti funghi tante volte i vien su a fameje

## Modi de cuxinarlo

De sołito se cuxina ai feri ła capeła o se ghin fa na fortaja o se taja in toki e se fa un misto in tecia co altri funghi.

## Galleria

Macrolepiota procera 894.jpg|Na masa de tanburo xovane
Macrolepiota procera 2013 G1.jpg|Na masa de tanburo pi vecia
RNK 0930 Macrolepiota.jpg
RNK 0932 Macrolepiota.jpg
Macrolepiota proc.JPG
Macrolepiota procera (1).jpg
Parasol 1.JPG
Edible fungi in basket 2019 G2.jpg
Macrolepiota procera 12.jpg
Definision

Ła **definision** la xe na operasion logica che ła consiste in tel’individuar e far vedar łe proprietà esensiałi de un ogeto, material o immaterial, o anca in te‘na equivałenza tra un termine e el so signifegà. Tałi definision, anca se no łe xe equivałenti, no łe se esclude a vicenda.
## Significato
Definir significa *spiegar* el signifegà dei vocabołi usando alti vocabołi pì conosùi; qualcheduni el dixe che cusì no se pol definir tuti i conceti.

## Conceti
I conceti che no’ se pol spiegar łi xe ciamài primitivi.

## Tipi e tecniche
Se pol distinguar tanti diversi tipi e tecniche de definision. Tante le xe basae sul disionario (definision lesicałe).
## Fiłosofia
In ambito fiłosofico, Aristotele, che el xe stà el primo a precisar el signifegà, el dixea che la xe ła dichiarasion del’esensa de ‘na roba e no la se deve ridur a solche na descrision esteriore. In ‘stò modo l’omo el xe definìo come *animałe ragionevołe*. Liebeniz l’ha distinto ła definision *nominałe*, che la dà łe caratteristiche del’ogeto, da queła *reałe*, che la ne dimostra anca ła possibilità.
Corvus corone

Ła **cornàcia** (*Corvus corone*, Linnaeus 1758) xe un oxeło de ła fameja dei corvidi. In inglexe se dixe *Carrion Crow*, in todesco *Aaskrähe*, in francexe *Corneille noire*, in tałjan *Cornacchia*.

Ła cornàcia ła ga 2 sotospece :
* *[[Corvus corone cornix]]*
* *[[Corvus corone corone]]*
Ła cornàcia grisa (*Corvus corone cornix*) se diferensia dała cornàcia nera (*Corvus corone corone*) par ła colorasiòn griso-ciaro de łe so piume. Ła ga invese nere quełe de łe ałi e de ła testa. Ła cornàcia nera xe invese tutta nera. La cornàcia nera ła xe distinguìbiłe dal corvo par łe dimension pi picenine.

## Distribusiòn
Xe posìbiłe vardare ła cornàcia inte l' Europa, Asia, e Africa del Nord. In Italia el xe un oseo tanto comun, che fal gnaro soto i 2000 m s.l.m., in zone dove ghe xe l'omo, ma anca inte i boschi. Łe do sotospece europee de ła Cornàcia le xe tute e do presenti inte łe Alpi, dove se cata la *Cornàcia nera*. Inte ła Val d'Aosta no xe difisiłe catare copie miste.

## Cosa che ła magna
Łe cornàcie łe ga 'n'alimentasiòn tanto varia. No łe xe rapaci, le magna morti, fruti, le cata pulxini e le magna i ovi. Se te le trovi davanti a casa tua ghe va ben scorze de formaio e graso de persuto.

## Riprodusiòn e nidificasiòn
Łe cornàcie łe fa 4-6 ovi tra ła metà de marso fin ała seconda metà de magio. I xe ovałi, lisi e legermente lucidi. El gnaro xe groso, fato de rame, stechi, stełi e erbe e a volte te li trovi foderai de lana. I giovani i taca a vołare a 4-5 setimane.

## Gałeria de imagini

Image:Corvus_corone_Rabenkrähe_2.jpg
Image:Rabenkrähe im flug 2.jpg
Image:FL-Crow.jpg
Image:Corneille.jpg
Image:Corvus corone corone MHNT.ZOO.2010.11.173.1.jpg|vovi de *Corvus corone corone*
Alexandre Pato

thumb|Pato
**Alexandre Rodrigues da Silva**, mejo conossuo come **Alexandre Pato** (Pato Branco, 2 setenbre 1989), el xe un xugador brasilian, atacante del Milan.
Paolo Maldini

**Paolo Maldini** (Milan, 26 zunjo 1968) el ze un zogador de bałon itałian, defensor de'l Milan. El ze stà capitan de ła Nasional itałiana, de ła cuała el ze el primatista de prezense (126) e co ła cuała el ze stà vice-canpion de'l mondo e d'Europa, respetivamente a USA 1994 e a Belzo-Ołanda 2000.

### Presenze e redi inte i club
*Statìsteghe azornàe a'l 19 apriłe 2021*

## Note
Manega (architetura)

Na **manega** la ze na condota par al deflusso de aque piovane, fogne o scoli del teren, che no la pol laorar in pression.

## Tipologie costrutive
Al tipo tradisional al ze costituì da un fondo de piere e cimento co do muret laterai. Par sora se mete de le querte de piera.
La evolusion de la tecnologia la ga portà a er tubi de difarenti  materiai e de diversa sagoma secont la funsion che le ga da er.
In età romana serte maneghe le gnea fate co tubi de piera monolitici, anca se la funsion de trasporto principal de le fogne la gnea fata da canai soteranei de grande dimension. In anbiente rural comunque ga senpre vivest infin a qualche diesina de ani fa la manega fata de piere.
Verso al 1700 te el Regno Unito ze stat svilupà tubi de cimento o de altri materjai co na sesion ovoidal, in maniera da garantir senper an rajo idraulico otimal tanto par la portata de le fogne fa par quela ocasional de le aque piovane.
Te i ultimi 100 ani gnen doperà tubi de ghisa bisa (infin a el 1943) e de ghisa sferoidal (da el 1943). Se trata de tubi che i ze abastansa resistenti a la corosion e i ciama spessor pitost pisoi. Al problema principal al ze che no i ze saldabili, sichè toca dontarli "a bicer" o a flangia.
In seguito i ze stat doperà anca tubi de aciaio, manco resistenti a corosion ma saldabili.
Tant par far i tubi de ghisa fa quei de aciaio se dopera la centrifugasion, sichè ghe ol senpre controlarli par esser seguri che al diametro interno al sie costante.
I tubi de cimento i pol esser de cimento armà senplice, de cimento armà preconpresso, Bonnà o de cimento rinforsà co fibre (es. de amianto). In ogni caso i pol resister a na serta pression e i pol gner dontati a bicer, a batente o a manegot. La so rogna principal la ze al peso e la conseguente fadiga da far durante la posa in opera.
I tubi de materjal plastico i pesa poco e serte olte i ze anca saldabili, parò i resiste poco a pression e i pol deteriorarse par colpa de sbalsi de tenperatura e sostanse chimiche varie.
Par maneghe destinade a el trasporto de le aque luride se dopera anca al gres.
Carateristica de serti tubi de cimento e de plastica la ze quela de er na serie de buss par assortbir l'aqua dal teren se al ze saturo. Sti qua i gnen doperadi pì che sia par maneghe de drenajo.
Vulpes vulpes

Ła **volpe rosa** (dita anca **bolpe rosa**; *Vulpes vulpes* Linnaeus, 1758) la xe un mamìfero carnivoro apartenente ała fameja dei Canidae.
## Distribusion
Ła volpe rosa ła se trova 'ntel' emisfero boreałe. Xe presente anca in Australia, dove xe sta introdota 'ntel' fin del XIX secoło. In Itàlia, xe difondesta in tutta ła penisoła e in Siciłia, mentre ła sotospecie *Vulpes vulpes ichnusae* xe tipica de ła Sardignia e Còrsega.

## Descrision
Ła volpe xe lunga dai 75 ai 140&nbsp;cm e ła pesa dai 3 ai 11&nbsp;kg; ła pol vivere fin a 12 ani.
El cołore, ke'l xe de frecuente rosicio, va dal gialo al maròn. Ła gola, ła pansa e ła punta de ła coa la xe bianche; quest'ultima xe longa e folta. El muso xe alungà e le orecie le xe triangolari. Ła xe giocherełona come i so picołi e tanto furba.

## Alimentasion
El so magnar preferito xe el conejo e i roditori, ma anca i osèi i fa parte de ła so dieta; ła magna anca inseti, bisoi, fruta, bache, animałi morti e finanke pesi. Ła cacia al całare de ła note o al'alba e ła usa vari modi a seconda de ła preda.

## Note


## Gałeria de imagini

Imagine:Rød ræv (Vulpes vulpes).jpg
Imagine:RenardCrâne.jpg|
Image:Silver fox.jpg|Varietà arxentada
Benetton rugby Treviso

La **Benetton Rugby Treviso** la xe na scuadra di rugby fondada a Treviso inte el 1932. La se ciama cusita dal 1979, quando i la gà cronpada cuei de la fameja Benetton. La gà vinto 15 campionati nasionali (l'ultimo inte el 2010) e quatro Cope Italia, cuindi la xe el club italian con pì titoli dopo l’Amatori Milan, che la vanta 18 scudeti.

Da a stajon 2010-11 a squadra a ga bandonà el campionato italian parché a ze stata ciamada inte a Celtic League.

El so stadio el xe el stadio Comunale de Monigo.
Tenda

right|thumb|Tende da canp

La **tenda** la ze na abitasion pisola che se pol montarla e desmontarla facilmente.

## La tenda moderna

A el interno la ze costituida de solito da un teler de aluminio, che al gnen quatà de teli de tessuto inpermeabilizà. La tenda la gnen fissada a el teren co la tension de fii ligadi a palet de fer o de legn inpjantadi te el 'te el teren, ciamadi pichet. A el interno de na tenda de solito se dorm te un saco a pelo.

la gnen ciamada in diverse maniere secont de la sagoma e de la dimension:

* Tenda canadese: pisola, la cen a el massimo do persone;
* Tenda da canp: de solito la gnen doperada da i militar;
* Tenda da canpegio: doperada da spess da fameje, la ga na capiensa de 5-65 o pì persone.

## Altri tipi de tenda
Altri tipi de tenda i gnen doperadi in giro par al mondo come abitasion vera e propria, tipica de le popolasion nomadi. Ten sti casi canbia i materiai doperadi, ma da el punto de vista architetonico se trata senpre de un teler rigido che al sostien tessuti o altri materjai de copertura inpermeabili.

## Varda anca
* Casa
* Acanpamento
Ingegneri civiłi

**Ingegneria civie** a se che a siensa che se ocupa de far star su e case, i ponti, i capanoni, e gaerie, e dighe ecc. ecc..
In pràtega a se ocupa de tuto queo che xe costrussion, dal cemento armato (betonata) ae costrussion in aciaio (fero), passando pae case in piera (o bimatoni) finendo co e robe de legno.
Carjol

thumb|Un carjol
Al **carjol** o **barela **al ze an veicolo a bras che al sfruta al principio de la leva par farghe far manco fadiga a quel che al lo pens.
Al fulcro al ze costituì da na unica roda, la resistensa la chej 'te el baricentro del carjol cargà e la asion de quel che al lo dopera la gnen aplicada a do maneghere.
Na olta i carjoi i era fati de legn co la roda de fer, podopo la tecnologia la ga portà a quei de lamiera e in ultima a quei de plastica.
La sagoma del carjol la canbia secont la esigensa par la qual al ze stat progetà: Esiste al carjol da jardinajo, quel da murador, quel da portar fora grassa (ciamà anca **carjola**) e quel ribassà (ciamà anca **barela**).

Al principio del carjol al gnen ricalcà anca da altri međi de inpiego comune, pì che sia in passà, come la seminatrice a man, al carjol sparticòncime e la ponpa a carjol.
Gàtoło

thumb|On gatoło col so cuèrcio
In costrusion idràułega, el **gatoło**, (dixesto anca *sexiło* o *tonbin*) el xe al cuèrcio, de solito de sagoma tonda o retangolar, dei poseti de linea de acuedoti e fogne (negre e piovane) e de le linee eletreghe e telefoneghe.

I xe fati de diversi materiai cofa aciaio, ghixa bisa e ghixa sferoidal; na olta gnea doperà anca la piera.

## Normativa de riferimento
Deso i gàtołi i xe regolamentadi da ła norma UNI EN 124.

### Materiai

La UNI EN 124 la stabilise che i materiai da doperar par la fabricasion dei dispoxitivi de ciuxura e de coronamenti i pol èser i seventi: 
* ghixa bisa 
* ghixa sferoidal
* geti di aciaio 
* aciaio laminà
* un dei sora-diti materiai in conpagnia co el cimento 
* cimento armà.

### Clase de doparasion

La UNI EN 124, secondo la xona de inpiego, la divide i gàtołi inte le seventi categorie:
* A15: xone esclusivamente pedonai e ciclisteghe - superfici paragonabili a spasi verdi (Sforso de rotura 15&nbsp;kN);
* B125: Marciapie - xone pedonai verte ocaxionalmente al tràfego - aree de parchejo e parcheji a pì piani par autoveicułi (sforso de rotura 125&nbsp;kN); 
* C250: Cunete ai rìxeghi de le strade che i se slonga al màsemo infin a 0,5m so le corsie de circolasion e fin a 0,2m so i marciapie - banchine stradai e parcheji par autoveicoi pexanti (sforso de rotura 250&nbsp;kN);
* D400: Vie de circolasion (strade provinciai e statai) - aree de parchejo par tuti i tipi de veicoi (sforso de rotura 400&nbsp;kN);
* E600: Aree speciai par sforsi partegołarmente grandi, par exenpio porti e aeroporti (sforso de rotura kN 600).
## Notasion


## Varda anca
* Acuedoto
* Fogna
Pegnata (cuzina)

right|230 px|thumb|Téje de asaro
La **pegnata** la xe un contenidor ciłindrico con covercio e do maneghi che se usa par cusinar i magnari. 
Ghe xe diversi tipi de pegnata: 
#farsora o la padeła: 
#téja
#técia
#Piròfiła

Ła pol esar de ałuminio, fero, asaro, teracota.
thumb|left|Na tecia nera

## Notasion

## Bibliografia
* Eugenio Medagliani, Carlo G. Valli *Storia della pentola-Il fuoco, i segni e le forme del calore* - Bibliotheca Culinaria ISBN 88-86174-79-9

## Altri projeti

## Łigadure da fóra
* Muxeo de ła téja
Riviera de ła Brenta

right|400 px|thumb|En alto, el baso córso del Brenta co ła Riviera
Ła **Riviera de ła Brenta** ła xe ła xóna urbana, stòrego-paexagìstega, catà lóngo el "Navejo de ła Brenta", el vecio àlveo de ła **Brenta Vecia**, del fiume Brenta che ła scoménsa a Stra e finise a Fuxina inte ła łaguna de Venesia; ła tol drénto i paéxi de Stra, Fieso, Doło, Mira, Oriago e Malcontenta.

El corso de aqua del Naviłio el ga vuo un importante rólo come via de comunicasion intrà ła łaguna de Venesia e el padovan.

L'àrea ła xe caraterixada da ła prexensa de un mucio de viłe, tirade su infrà el XVI e'l XVIII sècoło da łe fameege patrisie venesiane, che łe testimonia ła potensa del patrisiato. A quei tenpi inte ła Riviera ghe se rivava sóło movéndoxe in barca, perché łe strade de deso łe xe stae fate daspò.

I nòbiłi vèneti i gera trasportai sul fiume da na gałia ciamada Burchieło tirà vanti da łe rive da ómeni, bó o cavałi, mentre le robe łe gera trasportae da barche ciamade *Burchi*. Ancuo ła croxera lóngo ła Riviera de ła Brenta ła xe n'atrativa turìstega.

## Łe viłe vènete
right|250 px|thumb|Ła Malcontenta
Da xó endegae algune de łe prinsipałi viłe vènete de ła Riviera, divixe par comun de partegnensa.

### [[Ła Mira|Mira]]
* Villa Alessandri, Mira
* Viła Foscari, dita ła Malcontenta, del Palladio, 
* Viła Bon 
* Viła Valmarana di Mira, ła Barchésa, Mira Porte 
* Viła Priuli, Oriago
* Viła Gradenigo, Oriago
* Viła Querini Stampalia, Mira Porte
* Viła Sceriman Widmann Rezzonico Foscari, Mira 
* Viła Venier
* Viła Allegri von Ghega, (XVI sècoło) Oriago
* Pałaso Moro, (XV sècoło) Oriago

### [[El Doło|Doło]]
* Viła Badoer-Fattoretto
* Vila Santorini Toderini Fini

### [[Fieso]]
250 px|thumb|Viła Pisani a Stra sul Brénta
* Viła Recanati-Zuccon (tirada su inte ła prima metà del '700)
* Viła Soranzo (tirada su inte el '500)
* Viła Barbarigo-Fontana (riełavorasion del '700 de na presedente abitasion del '500)
* Viła Corner-Vendramin ('700)
* Viła Contarini di S. Basegio (tirada su fral '600 el '700)
* Viła Marchese De Seynos, o dei Armeni ('600)
* Caxa Venier-Tiepolo ('700)

### [[Stra]]
* Villa Foscarini Rossi
* Villa Lazara Pisani
* Viła Pisani

Tra łe viłe menori, ma sénpre da considerar, Viła Gasparini al Doło, tirada su inte el XVIII sècoło.

## Łigadure foreste
* Sito Sità de ła Riviera del Brenta 
* RivieradelBrenta.net
Gorna

La **gorna** la ze na canala de scolo par la aqua pioana e par la neve co la se desfa.

Sto sistema de racolta al limita i efeti del dilavament de l'aqua su la superficie esterna de un edificio, che senò al podaree conportar deteriorament e dani estetici seri.
Sensa far an sistema de racolta fat polito, difati, l'aqua la coreree deslonch dei mur, portando sporch, ma anca agenti fisici e chimici potensialmente agressivi, generando mace e striadure visìbiłi e provocando te el tenpo na asion de danejament e degrado par le finidure esterne, e de le olte anca la penetrasion de l'aqua 'te i locai interni tramite i seramenti.

## Materjai
La gorna la gnen fata de solito co tubi de lamiera de ran o de aciaio inossidabile, che i garantinn la bona durada te el tenp; pol gner doperà anca materjal pì a bon marcà, costituì da lamiera zingada, al qual parò al garantiss na durada in servisio an bel poco pì curta. Na nova lega co la qual se ga i vantagi del ran e costi pì bassi la ze al titanzinco, an materjal che al pol er diverse tonalità de biso stàbiłi te el tenp, al contrario del ran che co el tenpo al se ossida.
I primi tipi de gorna i era fati co na taja de legn, de solito de laress, scavada tut deslonch co la assa.

## Messa in opera
right|thumb|200px|Na gorna
La gorna la gnen fissada a pochi schei dal bordo del quert da la banda aonde che la pendensa la fa binar l'aqua. Al fissajo al gnen fat tramite dei elementi particolari ciamadi ***cicogne***. Le *cicogne* le ze dei fer da na parte dreti (aonde che i gnen fissadi a i muralet) e da na quelaltra piegadi a c (aonde che gnen pojà la gorna).
la gorna la ga na pendensa minima che la ghe ocor par far confluir l'aqua te un punto aonde che la gnen descargada tramite an **docion** (o sia an toco de tubo che descarga 'te el vodo) o tramite an tubo che al convolja l'aqua 'te el teren o te un posseet che al pol esser colegà a na manega o a na fognatura bianca.

La tipologia de la gorna e dei pluviai la dipende da la quantità e dal tipo de precipitasion e anca da la sagoma del quert. An quert conplicà, interonpest da spess, co tante falde e fat da toco a quote diverse, al arà an sistema de scolo de aque conplesso e costoss, serte olte anca co conseguense negative su el inpato estetico.

## Varda anca
* rame
* lattoneria
Pałafita

[thumb|Ricostrusion de vece palafite del [Neolitico, a Molina de Ledro in Trentin]]
La **palafita** la representa un dei tipi pì veci de abitasion del on.
La resulta particolarmente comoda te i casi aonde che par question funsionai o de sicuresa se rende necessario destacar al edificio dal teren.
Le palafita le gnen doperade tutora da tante civiltà asiàteghe che viu te i fiumi. Se trata de case co le fonde costituide da pai inpjantadi te el teren e na strutura intelajada senpre de legn o de cane cargane, co un tanponament de pei, tele o cane da quert.

Te na edilisia pì moderna al principio de le palafite al ga oncora an roło aonde che al teren al ofre carateristiche de stabilità solche in profondità: ten sto caso le fonde dei edifici le ze costituide da pai de legn, de cimento armà o de aciaio inpjantadi te el teren, e sora de questi se ghe costruiss i edifici. Venesia la ze an esenpio de na cità costruida par intjer co sto sistema.
Apartamento

thumb|Apartamento

An **apartamento** al ze na unità abitativa che la se estende te un unico pjan. De solito an apartamento al ze ricavà te na porsion de casa de na serta dimension, te un condominio o te un gratacelo.
Al conprende senpre la cosina, al cesso, una o pì canbere e eventualmente qualche altra stansa.

## Varda anca
* Casa
Tortor

thumb|Un tortor da cusina
El **tortór** o **inpìria** o **periolo** o anca **loròto** el xe un strumento doparà par straudar dei liquidi inte na bosa o inte n'altro contenidor che ga l'inbocadura streta. In sta maniera no se ris-cia de spàndar.

## Altri progeti
Fontana

__HIDDENCAT__

right|thumb|200px|Na fontana par ciapar aqua

Na **fontana** la ze an dispositiu dal qual al ze possibile ciapar aqua, che la donde la fontana tramite an aquedoto te el caso che no la sie arent a na sorgente.
In senso larch se intende tut al conplesso costituì da la fontana vera e propria, dal lavatojo e da la fontana par bearar le vache.

La aqua neta dal aquedoto la va te la fontana aonde che se la to par bere. A un serto livel ghe n'è an sfioratojo che al descarga l'aqua in pì te un secondo toco de tubo o diretamente te el lavatojo, che altro no el ze che na vasca de aqua co le sponde inclinade aonde che le femene le va a lavar. La aqua che gnen fora dal lavatojo la va te na vasca streta e longa aonde che se porta a bearar le vache e che se mete in moi eventuai materjai come sacolet o paluch.

Na olta sto inpianto al era de inportansa fondamental e al ghe n'era ten tuti i paeset e anca te i cortii de le fameje pì grande. Da quando che ze ruà l'aqua corente ten tute le abitasion sto tipo de costrusion iddraulica la ze drio sparir.

na olta le era inportante e se le catea ten tuti i centri abitadi e ten tanti cortii prim che la aqua corente la fusse disponibile ten tute le abitasion, ma dess le ze drio a sparir insieme de i

Dopo che come punto de acesso a l'aqua, le fontane le gnen doperade come elemento architetonico e urbanistico ornamental e artistico, anca de tipo monumental: esenpi le ze le fontane ornade de statue o rendeste spetacolari co particolari moti de aqua.

## Galeria fotografica

Biberach-brunnen1689.JPG|Na elegante fontana de cità
Fontneptbologne 082005.jpg|Fontana del Netuno a Bologna
Bard-DSCF8363.JPG|Na fontana de montagna(Bard, Val d'Aosta)
Catane piazza Duomo.jpg|Catania, Fontana del Amenano
Genova 12-8-05 054.jpg|Genova - Fontana de piasa De Ferrari
Toret a Torino.JPG|Toret - tipica fontanela de Torino a forma di toro
Fontana del Gigante.jpg|Fontana del Gigante de Napoli


## Linganbi foresti
* http://rete.comuni-italiani.it/foto/2008/33144"Fontana Selvatica"

## Altri projeti
Posa

Na **posa** la ze na opera idraulica che la gnen fata co el scopo de acumular e conservar na serta quantità de aqua pioana in modo da poder bearar le bestie anca ten posti aonde che no esiste sorgenti de aqua.
In particolar la gnen doperada ten serte majolere in alta montagna o aonde che al teren al ze jarin.

## Costrusion
Par far na posa se ciapa an posto che al sie còmet da donder, na s-cianta al pustern e che al sie te na zona de depresion del teren, in modo da er an bacino de racolta de le aque metoriche abastansa grant.
A sto punto se scava an buss fondo circa an metro e co un diametro grando quant che se ritien necessario par le vache che se ga da bearar. Na olta fat sto tanto se fa an fondo stàbiłe de sass e se porta te el posto an bela poca de creda.
la creda la ga da gner metesta te el fondo in modo da costituir an strato uniforme e inpermeabile. A sto punto basta spetar la pioa par far al colaudo.

## Manutension
Ogni an o ogni do ani ghe oree tornar a bater al fondo de creda in maniera che al se mancene conpatà e inpermeabile. na part del deposito organico al ze mejo eliminarla in modo che so nasse massa alghe dainpjenir tuta la posa o da forar la creda.
Dopo qualche an de uso pol renderse necessario rifar al strato de creda.

## Altri tipi de posa
Ghe gnen dat al nome de posa anca a opere tanto pì pisole che le gnen fate co el isteso  procedimento te el caso che ghe sie na vena de aqua co na portata pisola. Qualche olta la parola la gnen doperada anca par ciamar al foss dintorn de na sorgente che no gnen sfrutada da un aquedoto.
Sonda (disanbìgua)

Co la parola "**sonda**" se pol intender:
* Tuta na serie de strumenti e dispositivi che de solito i gnen doperadi par esplorasion, preljevi, inmission e perforasion te el sotsuolo;
* Al toco de fil rigido che se pende entro par an tubo de la corente par farghe da guida a i fii;
* An veicol spasial destinà a un uso esploratiu sensa an equipajo (sonda spasial)
* Na part de grass che ghe n'è arent a el stomech de i porsei che la gnen doperada par onder le teleferiche.
Pendana

La **pendana** la ze an tipo particolar de staol tipio de le majolere de alta quota.

Le gnen doperade solche par mandar le vache a past durante al periodo estivo, sichè no le gnen fate co la idea de minimizar la dispersion termica, ma con quela de minimizar la superficie de teren ocupada e le spese costrutive.
par sti motivi le pendane no le ga al fjenil e le ze longhe e strete, de solito fate sù aonde che no tira tanto vent.
le ospita na unica fila de vache. Lateralmente e da la parte aonde che le bestie le ga al muso la strutura la ze murada a seti de sass, ma aonde che le cen al cul no ghe n'è mur e al unico sostegno par al quert al ze fat da pilastri o da archi.

Le pendane incoi le ze state par la gran part abandonade, ma serti enti locai da un pochi de ani i ga invià intaressanti projeti de recupero.
Loxia curvirostra

Al **crossnobel** o **bechincross** (*Loxia curvirostra* L., 1758) al ze an osel canterin de la fameja dei Fringillidi. Al curvirostra al ze la specie de crocieri pì comuni.

## Aspeti morfologici
Al ga na sagoma che la ghe someja a quela de un seligat, parò co le ale a ponta e la coda a forca.
Al color del mastcio adulto, ross maton co ale e coda negre, al gnen ciapà gradualmente a partir dal color del piciol maron strià de scur: i stadi intermedi i ze caraterizadi da la presensa de mace inregolari arancioii o rosa. 
La mastcia la ze maron-bisa co le ale e la coda maron-negre e la schena giala-verdastra.
Al bech al ze inconfondìbiłe parchè al ga la ponta incrosada, e da sto tanto gnen al nome. Durante le prime 2-3 setimane de vita al ze conico.
Al crossnobel al cress infin a 15–17&nbsp;cm de longhesa e al pesa infin a 40 grami.

## Distribusion e habitat
Al crossnobel al viu pì che sia te i bosch de conifere, endo pì caro al pes, al laress, al pin, ma anca te i parchi e te i jardin. Al se ferma pì che sia aonde che ghe n'è pì siess de conifere.

Le popolasion nordiche le ga migrasion inregolari e invasive verso la Europa central quando che, dopo na brusca diminusion de le panoce disponibii, le risorse alimentari no le permet pì na alimentasion suficiente par popolasion abondanti; na pìzoła part dei sojeti che i se mete in viado la pol reproduserse te i novi loch dondesti durante la migrasion.

## Magnar e alimentasion
La se basa quasi del tut su le siess de le conifere. I pinoli i gnen dondesti a forsa de destacar le squame protetive che le rivestiss le panoce; sta operasion la gnen senplificada da la sagoma del bech, doperà come na pinsa divaricatrice. Al crossnobel al ze fort anca a picarse a testa in do te le panoce e al recorda te i so movimenti i papagai; le panoce pì dure, come quele del pin, le pol gner trasportade te la biforcasion de un ran par esser verte pì vacilmente.
La dieta la gnen integrada co serti inseti; no el ze fadiga gnanca veder individui tacadi su i mur de le baite atiradi da sai che trasuda da i interstisi.

## Riprodusion e nidificasion
thumb|''Loxia curvirostra''|sinistra
Al pol coar tut al an. I mesi invernai e primaverii comunque i ze i preferidi. Al nit al gnen costruì da la mastcia co piume, fresa, fastuch, ginestra e pei de animai te la part alta dei pes. La mastcia la fa da 3 a 5 ovi bianchi co mace maroi che i gnen coadi da 14 a 16 dì. Al mastcio ten sto periodo al ghe procura al magnar a la mastcia.

## Bibliografia
* 

## Altri progeti

## Linganbi foresti

## Galeria

Imàjine:Red Crossbill (Female).jpg
Imàjine:Red Crossbills (Male).jpg
Imàjine:Drinkende en zittende kruisbekken-4961837.webm
Scoržet

Al **scorset** (o **codeghin** o **cołesìn/coesin** o **museto**) al ze an tipo de insacà che al ga da esser cosest. Al so nome al deriva da la pel del porsel. la tradision la ol che se ghe un magne an piato al prim dì del an insieme a i fasoi.

Se el parecia inpjenendo an budel co:
* pel basnada
* lardo
e consà co:
* sal
* pever negro
* altre spesie.

Serte olte par farghe mancener senpre an bel color rosa se ghe donta anca salnitro.

La dimension la va da pochi eti a pì de un chilo. Se el coss par tanto tenp, a fogo bass par no spacar al budel, infin che al gnen tendro.

## Riconossimenti

Al *[[cotechino Modena]]* al ze an salume a *[[Indicazione geografica protetta]]* (IGP).

Quatro region le ga inserìo el codeghin in tel'elenco dei prodoti agroalimentari tradissionali: 
* Lonbardia: codeghin (bianco, cremonese vaniglia, de la bergamasca, mantoan a la vaniglia, pavese)
* Molise: codeghin
* Trentin: codeghin de mas-cio
* Veneto: xe riconossiùi sete difarenti  prodoti: coeghin nostran padoan; coessin co la lengua del basso visentin, coessin del basso visentin, coessin de la Val Leogra, coessin in onto del basso visentin, coessin co lo sgrugno, codeghin de puledro

## Ligami foresti
* Storia del cotechino
Division Ministrativa de L'India

L'India la xe na federaxion de Stati co parlamenti e goerni autònomi.
Ghe xe 28 Stati federai e 7 teritori, intra cùi qualo de la cavedal, Nova Delhi, e ogni un de lori el xe diviso in distreti. Inte alguni Stati fedrai i distreti i xe riunìi in division, che i rapresenta cussì el secondo livel ministratìo de sti Stati. Inte el 1956, soto del *States Reorganisation Act* i Stati i xe stai formai su base lenguìstega.
Da ricordar che alguni Stati e distreti i xe dotai de "Maharaja" (in Hindi "Re Grando"), tradixional tìtol dei sovrani indiani.
Sti qua i xe dotai de poderi minentemente rapresentatìi e sinbòleghi.
da segnalar, in oltra, la particolarità strutural dei teritori, el pi de le volte caraterisai da na storia peculiar.
Intra de questi xe da ricordar Pondicherry, da la tìpega carattarisaxion francese, e le Ìsole Andamane, popolae in gran banda da bianchi anglosàssoni e zente indìzene autòtone, de staùra bastança bassa e co costumi selvàdeghi.
La division ministratìa de l'India la consiste in:
miniatura|centro|Division Ministrativa de l'India

La parte pi granda dei Stati federai i seve inte i so confini le frontiere lenguìsteghe, chalche d'un de questi el xe stà creà inte el 2001. Certe region le rivendicava l'autonomìa cofà nove entità statai federae.
Técia

La **técia** la xe un tipo de  pegnata. La gà dò maneghi e la poderia gavere un covercio e i bordi i xe basi. Ła pol esar de ałuminio, fero, asaro, teracota.
thumb|left|Na tecia nera

## Altri projeti

## Łigadure da fóra
* Muxeo de ła téja
Populus

La **piopa** ( **talpon,** **brèdola o albara)** (nome sientifego *Populus nigra*) l'è na pianta de la fameja de le *Salicaceae*. Al mondo iè presenti 30 specie de piope, tute originarie de l'emisfero boreal.

Sta pianta la riva fin a 20 metri de altezza e el peon el pol rivar a do metri e mezo de diametro. Le foje le ga forma tonda, triangolar o lobada.

La scorza del peon ła xe bianca, verdastra, pì vanti bisa che la se destaca a strissete

L'alteza de le  piope la va dai 15 ai 30 metri e oltre, con trochi che i pol sorpasar i 2,5 metri de circonferènza.

La scorza de le piante zoene l'è gualiva, con colorasion che le va dal bianco al verdo al griso scuro. In tei esemplari pì veci, la scorza la deventa rugosa e profondamente crepà.

I buti iè robusti e iè presenti anca come buti apicali (contrariamente ai "cuxini" salgari). Le foje le ga na forma  che la pol canbiarela da triangolare a circolare o, pì raramente, lobata, con longhi picoli.

In tele specie comprese in tele sezion *Populus* e *Aegiros* i picoli iè schizà, sicché el vento el pol facilmente movere le foje dando l'impression che l'arbaro "el sia drio tremare". Le dimension de le foje le varia facilmente da pianta a pianta e par solito le cambia colore in autuno, rivando ad esare zale o dorà.thumb|left|Scorza de piopa
I fiori, longhi e pendoloni i vien fora in marzo - april. Le semenze iè drento a de le balote de pelumìn bianco somejante a cotòn.

## Parché vienle piantà le piope?
Le piope le vien piantà par far unbria drio le strade, par motivi ornamentali e par doparar el so legno.

## Legno
thumb|left|Legno de piopa
El legno el vien doparà par far carta, conpensato, casete da inbałagio, fulminanti.
Ogni ano un etaro de piope el produxe mediamente na tonełada e mexa de legno.

thumb|left|Na nevegada de bonbasa de le piope
Fondamenta

right|250 px|thumb|Na tipica fondamenta venexiana
Ła **fondamenta** venesiana (plurae: fondaminti) ła xe el toco de strada che el va drio un canal o un rio.

Tipegamente ła fondamenta ła prexenta anca łe rive co scałini in piera d'Istria che i va xó in aqua, par agiutar a armizar łe barche, a cargar e scargar i béni e ła sałia e ła diséxa dei pasegeri.

Ghe xe tre tipi fondamentałi de fondamente:
* ła fondamenta sensa bande, particołarexada da na strisia in piera d'Istria łóngo el bordo che el costexa el canal,
* ła fondamenta co bande in metało lexièr, sostegnui da cormełeti de piera d'Istria mesi a distansa regołar,
* ła fondamenta co bande piene in quarełi, co sora na covertura sénpre in piera d'Istria.

Ghe xe anca fondamente particołari, costituie in parołe pòare da un pòrtego che el se fianca al rio e inte łe cuałi el pasagio el xe coverto in quanto el se cata diretamente soto el corpo dei edifisi, come inte el caxo del sotopòrtego. Tìpisi exenpi i xe el toco de fondamenta coverta che dal Canpo dei Santi Apòstołi el porta in diresion de Rialto e ła curta fondamenta cołonada indrio al Teatro Ła Fenice.

Su łe fondamente i se fasan squaxi sénpre parece atività de trafeganti (negosi, bar, ostarie...), in serti caxi anca in modo davèro fito, alternae a łe intrade a łe caxe vere e propie.

Ghe xe fondamente davèro łónghe, come quełe inte ła xona nord del sestièr de Canarégio che el se slonga dal'altesa del'Abazia de la Misericordia fin squaxi al'altesa de ła Stasion dei Treni.

Particołarmente famoxe infrà i Venesiani łe xe łe Fondamente Nove, che łe se fasa su ła łaguna Nord verso el canpo santo de San Michièl e l'ìxoła de Muran łóngo tuto el toco che el va da ła Saca de ła Misericordia al'Arsenal, e ła Fondamenta de łe Zàtare che ła se fasa invese verso sud łóngo tuta ła łonghesa del canal de ła Zueca da San Basegio fin a ła Ponta de ła Dogana, costituéndo na tìpega meta de caminade in primavera e istà.
Zenaro

Zenaro
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31

[upright|thumb|Zenaro, ilustrasion da ''[Très riches heures du duc de Berry*]]
*'Zenaro*' xe el primo mese de l'[[an]]o segondo el [[całendario gregorian|calendario gregorian]] e el xe longo 31 dì.

Xenaro el gà [[astrołogia|astrologicamente]] el sol in [[Capricorno]] e el finise in [[Aquario (astronomia)|Aquario]], ma astronomicamente el xe el [[Sagitario (astronomia)|Sagitario]] a transitar inte el sol.

El nome *zenaro* el vien dal dio roman [[Giano]] (*Ianuarius''), divinità preposta a le porte e ai ponti, ma pi in zenerałe el rapresentava ogni forma de pasajo e mutamento (defati zenaro el xe el meze che verze le porte de l'ano novo). El całendario romano orixinale el xera pi curto de quel gregorian (304 dì), in quanto i Romani i considerava l'inverno un periodo sensa mezi. Ze stà Numa Pompilio a zontar zenaro e Febraro, rendendo l'ano uguale a quelo solare. Siben che Marso el fuse restà in teoria el primo meze de l'ano (come xe tutora inte el Capodano Veneto), zenaro el xe deentà de fato el primo mese in quanto el zera el periodo inte el cuało vegnea scelti i consoli.

## Date inportanti
* 1° de genaro: Capodano
* 6 de genaro: ła Pifania
Avril

Avril 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30


[thumb|Fiori de [armelinaro|armelin (albicocco) ad avril nel'emisfero boreale]]
**Avril** xe el cuarto mese de l'anno in base al calendario gregorian e el secondo dea primavera nel'emisfero boreale, del'autuno nel'emisfero australe. El xe longo 30 dì.

Secondo alcune interpretasion, el nome vegnarìa dal grego *Aphros*, che xe el nome grego dea dèa Afrodite, a cui xera dedicà el mese de avril. Secondo altre teorie, vegnarìa invese dal latin *aperire* (aprir, vèrxar) par indicar el mese inte el cuało se "vèrxe" piante e fiori.
Majo

Majo1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31


[thumb|upright|''Majo'', ''[Très riches heures du Duc de Berry*]]
*'Majo''' xe el cuìnto mese del'ano secondo el calendario gregorian e el terso ed ultimo mese dea primavera nel'emisfero boreale, del'autuno nel'emisfero australe. El xe longo 31 dì.

El nome el podarìa vegner dala dèa romana Maia. Nea cultura cristiana majo xe el mese dedicà ala Madona.